Simke Kloosterman
Simke Kloosterman (Twizel, 25 novimber 1876 - Ljouwert 5 desimber 1938) wie in Frysk skriuwster en dichter.

Biografy
Simke Kloosterman wie iennich bern fan de Fryske dichter Jan Ritskes Kloosterman. Nei de Hofskoalle yn Ljouwert gie se nei in partikuliere skoalle yn Grins en in kostskoalle yn Wyk by Duerstede

Simke debutearre yn it Nederlânsk yn De Hollandsche Lelie, mar skreau neidat der yn 1898 wurk fan har opnommen wie yn Sljucht en Rjucht allinnich noch yn it Frysk. Yn earsten ek ûnder in skûlnamme, 'In Frysk famke'. Lyryske en aristokratyske ynstelling.

It hûs dêr't se altyd wenne, is neffens har testamint oergien nei in stifting dy't it Simke Kloostermanhûs yn stân hâldt. Dêr is in soad ynformaasje oer har libben en har wurk. Mei de Simke Kloosterman Rintocht yn Twizel wurdt ek omtinken jûn oan de skriuwster.

Yn Twizel wurdt om de trije jier de Simke Kloostermanpriis útrikt foar it bêste berne- en jeugdboek. 

Yn 2023 ferskynde fan Phillipus Breuker in wiidweidige biografy fan Simke Kloosterman mei de titel De keunst as útwei.  

Douwe Kalma hie al earder (in ûnfoltôge) biografy skrean. De biografy fan Breuker pleatst de skriuwster yn it ramt fan har famyljeskiednis en hy ûntrafelt wêrom't se keas foar in bestean als skriuwster in het Frysk.

Wurk

Romans 
 De Hoara's fen Hastings (1921)
 It Jubeljier :  1793-1813 (1927)
 Hengist en Horsa (novelle) (1933) Sjoch ek: Hengist en Horsa en Keninkryk Kent
 Ut de gielgoerde (novellen) (1936)
 Ut de gielgoerde  (novellen en oar proaza) (1944)
 Ut de gielgoerde (karlêzing) (1963)

Dichtwurk 
 Ruth: In hân fol ieren (fersen en ferhalen) (1910)
 De wylde fûgel (1932)
 Lisck fen Eijsinga (ballade) (1941)
 Myn lân (karlêzing) (1982)

Ferskaat 
 Twiljochtteltsjes (mearkes)  (1928)
 Lyts Teltsjeboek for Fryske bern (1932-1933)
 Great Teltsjeboek for Fryske bern (mei T. Hellinga-Zwart) (1932)
 Beppe yn ’e fleur (1936)
 De Fryske Petiele en hwet der op en yn leit (1938), Itensierdersboek.
 Simke Kloosterman Spreuken (1962) 
 De briefwiksel tusken Simke Kloosterman en Douwe Kalma (1976)

Keppelingen om utens 

 Janneke Spoelstra: Simke Kloosterman, in problematyske heldinne? Har skriuwen, proaza en de resepsje fan har proaza besjoen út gender- en queerteoretysk perspektyf (Grins 2012).
 simkekloosterman.frl
 Jelle van der Meulen: "Kloosterman, Simke"

Frysk romanskriuwer
Frysk koarte-ferhaleskriuwer
Frysk mearkeskriuwer
Frysk dichter
Frysk itensiedersboekeskriuwer
Frysk berneboekeskriuwer
Skriuwer yn it Frysk
Persoan berne yn Twizel
Persoan stoarn yn Ljouwert
Persoan berne yn 1876
Persoan stoarn yn 1938